Súradnice: 50°1′27″S 17°12′25″V﻿ / ﻿50,02417°S 17,20694°V﻿ / 50.02417; 17.20694

**Pod Jelení studánkou** je prírodná rezervácia ev.č.1357, ktorá leží neďaleko obcí Malá Morávka a Stará Ves v okrese Bruntál

Ochrana
-------

Predmetom ochrany sú predovšetkým nezvyčajne početné kolónie mravca (*Formica lugubris*) v prirodzenej jarabinovej smrečine pri hornej hranici lesa (1 100 – 1 200 m n. m.) na hrebeni Jelenky pod Jelení studánkou v Hrubom Jeseníku.

Územie pamiatky sa čiastočne, alebo v celom rozsahu prekrýva s EVL Praděd a s vtáčím územím Jeseníky.

Flóra
-----

Väčšinu plochy rezervácie tvorí horská jarabinová smrečina, v ktorej sa nachádza rad ekotypov smreka, vybraných ako vhodné zdroje osiva. Len menšia časť porastu tvorí buk lesný. Na území rezervácie rastie niekoľko druhov osobitne chránených rastlín – sú to zvonček bradatý, fialka žltá sudetská, prilbica modrá, plavúň pučivý a chvostník jedľový.

Fauna
-----

Jedno z mnohých mravenísk na území rezervácie
Hlavným dôvodom ochrany je početný výskyt hniezd (mravenísk) mravca (*Formica lugubris*), ktorých je na území rezervácie niekoľko stoviek – miestami s hustotou až 21 mravenísk na 1 hektár plochy! Presné určenie vykonané v roku 1982 bolo prvým zistením tohto druhu mravca na území Moravy, hniezda sú však odtiaľ známe prinajmenšom od prvej polovice 20. storočia. Pri poslednej inventarizáciu v rokoch 1998 – 1999 bolo zistených celkom 1265 hniezd tohto druhu. Okrem tohoto mravca sa tu vyskytuje ešte ďalších desať druhov mravcov (napr. mravec hôrny a iné; týmto mravcom patrilo pri poslednej inventarizácii 203 hniezd).

Pozoruhodný je tiež výskyt niekoľkých druhov vzácnych a chránených vtákov, ako je drozd kolohrivec, pôtik kapcavý, krkavec čierny, jariabok hôrny a orešnica perlavá.

Turistika
---------

Priamo rezerváciou prechádza spoločne žltá a červená turistická trasa od bývalej chaty Alfrédka na Jeleniu studničku.

Referencie
----------

1. ↑   *Stránky AOPK ČR* [online]. [Cit. 2015-02-20]. Dostupné online. (po česky)
2. 1 2   *Plán péče o PR Pod Jelení studánkou na období 2011-2019* [online]. Správa CHKO Jeseníky, [cit. 2015-02-28]. Dostupné online. (po česky)
3. ↑
4. ↑  BEZDĚČKA, Pavel. Historie výzkumu mravenců (Hymenoptera: Formicidae) v Jeseníkách. *Sborník Svatováclavského česko-polsko-německého setkání* (Jeseník), 2009, roč. 9, s. 36 – 39.

Iné projekty
------------

Commons
* Spolupracuj na Commons Commons ponúka multimediálne súbory na tému **Pod Jelení studánkou**

Externé odkazy
--------------

* PR Pod Jelení studánkou na stránkach CHKO Jeseníky

Zdroj
-----

*Tento článok je čiastočný alebo úplný preklad článku Pod Jelení studánkou na českej Wikipédii.*

| * z
* d
* u
Chránené územia v okrese Bruntál |
| --- |
| Chránené krajinné oblasti | 
* Jeseníky

 |
| Národné prírodné rezervácie | 
* Praděd
* Rašeliniště Skřítek
* Rešovské vodopády

 |
| Národné prírodné pamiatky | 
* Javorový vrch
* Ptačí hora
* Velký Roudný

 |
| Prírodné rezervácie | 
* Břidličná
* Džungle
* Franz-Franz
* Jelení bučina
* Karlovice - sever
* Krasovský kotel
* Kunov
* Mokřiny u Krahulčí
* Niva Moravice
* Pod Jelení studánkou
* Pstruží potok
* Pustá Rudná
* Radim
* Růžová
* Skalní potok
* Skalské rašeliniště
* Suchý vrch
* U Slatinného potoka
* Velký Pavlovický rybník

 |
| Prírodné pamiatky | 
* Lávový proud u Meziny
* Liptáňský bludný balvan
* Morgenland
* Oblík u Dívčího Hradu
* Osoblažský výběžek
* Razovské tufity
* Staré hliniště
* (Štola pod Jelení cestou zruš.)
* Uhlířský vrch

 |
| Prírodný park | 
* Sovinecko

 |